ตลาดหุ้นเอเชียผันผวน นลท.วิตกสงครามการค้ารุนแรงขึ้น หลังจีนจ่อใช้แร่หายากสู้ศึกสหรัฐฯ
ตลาดหุ้นเอเชียผันผวน นลท.วิตกสงครามการค้ารุนแรงขึ้น หลังจีนจ่อใช้แร่หายากสู้ศึกสหรัฐฯ
ตลาดหุ้นเอเชียผันผวน นลท.วิตกสงครามการค้ารุนแรงขึ้น หลังจีนจ่อใช้แร่หายากสู้ศึกสหรัฐฯ
30 พ.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ โดยได้รับแรงกดดันจากดัชนีดาวโจนส์ตลาดหุ้นนิวยอร์กที่ปิดร่วงลงติดต่อกันเป็นวันที่สอง เนื่องจากนักลงทุนวิตกกังวลว่าสงครามการค้าระหว่างสหรัฐกับจีนจะทวีความรุนแรงมากขึ้น หลังจากมีรายงานว่าจีนอาจใช้แร่หายากเป็นอาวุธในการทำสงครามการค้ากับสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,881.50 จุด ลดลง 121.87 จุด, -0.58%
ดัชนี SSE Composite ตลาดหุ้นจีนเปิดวันนี้ที่ 2,903.42 จุด ลดลง 11.28 จุด, -0.39%
ดัชนี HSI ตลาดหุ้นฮ่องกงเปิดวันนี้ที่ 27,319.25 จุด เพิ่มขึ้น 83.54 จุด, +0.31%
ดัชนี TAIEX ตลาดหุ้นไต้หวันเปิดวันนี้ที่ 10,307.12 จุด เพิ่มขึ้น 5.34 จุด, +0.05%
ดัชนี KOSPI ตลาดหุ้นเกาหลีใต้เปิดวันนี้ที่ 2,024.33 จุด เพิ่มขึ้น 1.01 จุด, +0.05%
ดัชนี FTSE STI ตลาดหุ้นสิงคโปร์เปิดวันนี้ที่ 3,147.77 จุด ลดลง 15.51 จุด, -0.49%
ดัชนี FBMKLCI ตลาดหุ้นมาเลเซียเปิดวันนี้ที่ 1,620.98 จุด ลดลง 2.69 จุด, -0.17%
ด้านหนังสือพิมพ์พีเพิลส์ เดลี ซึ่งเป็นสื่อกระบอกเสียงของพรรคคอมมิวนิสต์จีน ระบุเตือนสหรัฐเมื่อวานนี้ว่า จีนอาจใช้แร่หายากเป็นอาวุธในการทำสงครามการค้ากับสหรัฐ โดยขณะนี้จีนเป็นประเทศผู้ผลิตแร่หายากรายใหญ่ที่สุดในโลก โดยแร่ดังกล่าวเป็นวัตถุดิบสำคัญในการผลิตสมาร์ทโฟนและรถยนต์ไฟฟ้า
“เราขอแนะนำสหรัฐมิให้ประเมินความสามารถของจีนต่ำเกินไปในการปกป้องสิทธิและผลประโยชน์ของจีน อย่าบอกว่าเราไม่ได้เตือนคุณก่อน” บทบรรณาธิการของพีเพิลส์ เดลี ระบุ
ทั้งนี้ มีการตั้งข้อสังเกตว่า พีเพิลส์ เดลี เคยใช้ประโยคที่ว่า “อย่าบอกว่าเราไม่ได้เตือนคุณก่อน” เพียง 2 ครั้งในอดีต โดยครั้งแรกในปี 2506 ก่อนที่จีนจะทำสงครามชายแดนกับอินเดีย และครั้งที่ 2 ในปี 2530 ก่อนที่จีนจะทำสงครามกับเวียดนาม
นอกจากนี้ยังมีรายงานว่า บริษัทหัวเว่ย เทคโนโลยีของจีนเตรียมยื่นขอต่อศาลสหรัฐให้ยกเลิกกฎหมายของสหรัฐที่ห้ามหน่วยงานรัฐบาลจากการซื้อผลิตภัณฑ์ของหัวเว่ย โดยทางบริษัทคาดหวังว่า ศาลสหรัฐจะประกาศว่าการสั่งห้ามหัวเว่ยนั้นขัดต่อรัฐธรรมนูญ